**ZMLUVA O DIELO A O POSKYTNUTÍ LICENCIE**

**uzatvorená podľa § 536 a nasl. Obchodného zákonníka**

**č. 513/1991 Zb. v znení neskorších zmien a doplnení**

**Článok I.**

 **Zmluvné strany**

**1. Zhotoviteľ**:

sídlo:

zastúpený:

IČO:

DIČ:

IČ DPH:

Bankové spojenie:

IBAN:

telefón:

mail:

 *(ďalej len zhotoviteľ)*

**2. Objednávateľ**: **Správa mestskej zelene v Košiciach**

 sídlo: Rastislavova 79, 040 01 Košice

 zastúpený: Ing. Marta Popríková, riaditeľka

 IČO: 17078202

 DIČ: 2021157556

 IČ DPH: SK2021157556

 Bankové spojenie: Prima banka Slovensko, a. s.

 IBAN: SK60 5600 0000 0004 4386 8001

 kontakt: 055/7263401

 mail: smsz@smsz.sk

právna forma: Príspevková organizácia zriadená Mestom Košice Zriaďovacou listinou zo dňa 07.07.2021

 *(ďalej len objednávateľ)*

**Preambula**

Táto zmluva sa uzatvára v zmysle ustanovenia § 117 zákona č. 343/2015 Z. z. o verejnom obstarávaní v znení neskorších predpisov ako zákazka s nízkou hodnotou.

**Článok II.**

**Predmet zmluvy**

1. Predmetom tejto zmluvy je zo strany zhotoviteľ záväzok vykonať pre objednávateľa dielo **"Vypracovanie a dodanie kompletnej pasportizácie Verejného cintorína v Košiciach, a taktiež urnového hája, kolumbária a prírodného cintorína pri Krematóriu v Košiciach, vrátane softvérového vybavenia, webového rozhrania a databázy, vrátane externého info – KIOSK-u pre verejnosť s interaktívnou mapou,“** a to v rozsahu a za podmienok dohodnutých v tejto zmluve a zo strany objednávateľa záväzok dokončené dielo prevziať a zaplatiť za jeho zhotovenie dohodnutú cenu.

2. Rozsahom diela v zmysle ods. 1 tohto článku je kompletné zmapovanie Verejného cintorína v Košiciach, Rastislavova 2427/83, 040 01 Košice a taktiež urnového hája, kolumbária a prírodného cintorína pri Krematóriu v Košiciach, Zelený Dvor 2702/1, 040 13 Košice -Sídlisko Ťahanovce v súradnicovom systéme JTSK, vyhotovenie pasportizácie spolu s komplexnou aplikáciou, prepis náhrobkov do databázy, fotografie náhrobkov a hrobových miest a ich spárovanie s existujúcou databázou pochovaných a nájomcov, vrátane objednávkového systému pohrebných a doplnkových služieb s väzbou na dodaný software technického vybavenia pre verejnosť vo forme externého KIOSK-u s inštalovanou interaktívnou mapou a aplikáciou (Verejný cintorín v Košiciach, Rastislavova 2427/83, 040 01 Košice), v súlade s prílohou č. 1 – Min. technická špecifikácia požadovaných služieb, prác a zariadení.

 Opis lokality:

Verejný cintorín v Košiciach sa nachádza na parcele č.: 433/1 v k. ú.: Južné mesto, Košice – mestská časť Juh s výmerou 299 298 m2, pričom na spevnené plochy a komunikácie pripadá 21 468,5 m2, na území Verejného cintorína sa nachádza 35 302 hrobových miest, hrobiek a kolumbárií (z toho je 3 623 urnových skriniek v kolumbáriu a 30 679 plošných hrobových a urnových miest), ďalej sa na území verejného cintorína nachádza 3 040 ks stromov a krov.

Pohrebisko pri Krematóriu v Košiciach sa nachádza na parcelách č.: 2280, 2281 a 2211/2 v k. ú.: Nové Ťahanovce, Košice – Sídlisko Ťahanovce s výmerou cca 13 003 m2, na území pohrebiska sa nachádza približne 800 urnových skriniek, urnových miest prírodných urnových hrobov.

3. **Dokončené dielo bude obsahovať:**

 - celkové softvérové vybavenie vrátane modulov – 6 licencií,

 - pasportizáciu cintorína odovzdanú v digitálnej podobe aj v bežných mapových formátoch .dgn, alebo .dwg a v GIS formáte .shp s napojením na databázu zosnulých,

 - webové rozhranie s interaktívnou mapou na prezeranie, vrátane rozhrania pre verejnosť,

 - externý KIOSK s nainštalovanou aplikáciou 1ks,

 - zavedenie systému a zaškolenie personálu.

4. Pasportizácia cintorína zahŕňa:

* pripojenie všetkých cintorínov do súradnicového systému JTSK (mapy cintorínov možno po pripojení do JTSK integrovať do digitálnej mapy mesta alebo záujmového územia),
* digitálne zmapovanie hrobových miest s grafickými symbolmi urien, spevnených, nespevnených hrobov, viac-hrobov a projektovaných hrobových miest, číslovanie hrobov, rozdelenie hrobových miest do sektorov,
	+ zber a prepis údajov z náhrobkov, vytvorenie databáz údajov pre kancelársky softvér a webové GIS rozhranie,
	+ zber fotografií z náhrobkov a vytvorenie databáz foto kancelársky softvér a webové GIS rozhranie,
	+ konverzia údajov z pôvodného informačného systému (v súčasnosti systém pracuje pod MS DOS),
	+ párovanie údajov získaných pasportizáciou a údajov evidovaných v pôvodnom informačnom systéme,
	+ import dát, databáz a máp na portál webového GIS rozhrania,
	+ zverejnenie aktuálnych dát, databáz, máp, platieb a stavu nájomných zmlúv z cintorínov na portáli webového GIS rozhrania,
	+ tvorba objednávok pohrebných a doplnkových služieb, kontrolných listov a nájomných zmlúv s exportom údajov do pasportu hrobových miest a evidencie zosnulých,
	+ automatické upozornenie na exspiráciu nájomných zmlúv, resp. neuhradené pohľadávky,
	+ telefonické, emailové a skype a podobné konzultácie, vzdialený prístup k programu.

5. Zhotoviteľ je povinný vykonať dielo na svoje náklady a na svoje nebezpečenstvo.

6. Objednávateľ sa zaväzuje, že predmet zmluvy prevezme, zaplatí za jeho vyhotovenie dohodnutú cenu podľa čl. V. bod 2. v lehote splatnosti faktúry vystavenej zhotoviteľom.

1. Akékoľvek zmeny obsahu a rozsahu predmetu zmluvy môžu byť realizované iba v zmysle § 18 zákona č. 343/2015 Z. z. o verejnom obstarávaní v znení neskorších predpisov, a to na základe vzájomnej dohody formou písomných dodatkov k tejto zmluve, ktoré budú podpísané oboma zmluvnými stranami.
2. Zhotoviteľ je povinný počas doby platnosti zmluvy priebežne aktualizovať a udržiavať funkcie a možnosti portálu tak, aby spĺňal podmienky pre správnu činnosť, vyplývajúce zo zmluvy. Poskytovateľ bude tiež podľa vlastného uváženia s prihliadnutím na predpokladané potreby v budúcnosti zabezpečovať primeranú rýchlosť odozvy a dostupnosť portálu.
3. Objednávateľ je autor databázy, ktorú poskytuje zhotoviteľovi.

**Článok III.**

**Spôsob realizácie diela a technické požiadavky**

1. Miestom plnenia je: Správa mestskej zelene v Košiciach, Rastislavova 79, 040 01 Košice a Krematórium Košice, Zelený Dvor 2702/1, 040 13 Košice -Sídlisko Ťahanovce.

2. Spôsob realizácie diela: Inštalácia softvérového vybavenia vrátane požadovanej databázy s digitálnym pasportom, objednávkový a evidenčný modul – digitálny cintorín na zariadeniach/server objednávateľa, alebo cloudové rozhranie dodávateľa, dodanie a montáž externého KIOSK-u vrátane sprevádzkovania (vstupná časť areálu verejného cintorína) a sprevádzkovanie a sprístupnenie webového rozhrania – GIS pre objednávateľa.

 - Dielo bude dodané na pevných pamäťových zariadeniach 3 x USB a 3 x DVD.

3. Pri spracovaní diela bude zhotoviteľ dodržiavať všeobecne platné predpisy, technické predpisy (STN), dojednania tejto zmluvy a bude sa riadiť pokynmi a podkladmi objednávateľa.

**Článok IV.**

**Termín plnenia, odovzdanie a prevzatie diela**

1. Zhotoviteľ odovzdá objednávateľovi predmet zmluvy po jeho vyhotovení v dvoch etapách:

**1. etapa**:

- **dodanie do 21.10.2022,**

- zhotoviteľ vykoná práce pod položkou 2, 3, 4, 5, 6, 7 a 9 v zmysle čl. V, ods. 2 tejto zmluvy, a to zameranie, snímkovanie cintorína, fyzickú pasportizáciu hrobových miest, fotografovanie hrobových miest, naplnenie databázy údajmi, grafické spracovanie a zobrazenie hrobových miest, webové rozhranie s interaktívnou mapou na prezeranie, vrátane rozhrania pre verejnosť, zobrazenie fotografií a tlač mapy cintorína v rozsahu minimálne 30 %. Tieto práce sa budú v 1. etape týkať iba Verejného cintorína v Košiciach.

- zhotoviteľ uskutoční aj práce pod položkou 12 v zmysle čl. V, ods. 2 tejto zmluvy, a to webové rozhranie GIS cintorína, nákup externého KIOSKu aj s aplikáciou a montážou v rozsahu 100 %.

**2. etapa:**

- **dodanie do 30.06.2023,**

- kompletne dokončené dielo.

2. Predmet plnenia tejto zmluvy je splnený jeho riadnym vyhotovením a odovzdaním.

3. Objednávateľ sa zaväzuje riadne zhotovené dielo prevziať v dohodnutom termíne podľa ods. 1., poskytnúť pri jeho prevzatí potrebnú súčinnosť a zaplatiť dohodnutú zmluvnú cenu podľa článku V. bod 2. Povinnosť je splnená pripísaním finančných prostriedkov na účet zhotoviteľa.

4. Ak zhotoviteľ pripraví dielo na odovzdanie pred dohodnutým termínom, objednávateľ sa zaväzuje dielo prevziať aj v skoršom termíne.

5. Zhotoviteľ splní svoju povinnosť vyhotoviť dielo jeho riadnym ukončením a odovzdaním objednávateľovi. O odovzdaní a prevzatí predmetu zmluvy bude vyhotovený písomný preberací protokol v 2-och vyhotoveniach, ktorý podpíšu oprávnení zástupcovia zmluvných strán. Protokol bude slúžiť ako podklad pre vyhotovenie faktúry zhotoviteľom za predmet zmluvy ako celok.

**Článok V.**

**Cena predmetu zmluvy, platobné podmienky**

1. Cena za zhotovenie predmetu zmluvy podľa článku II. je dojednaná dohodou zmluvných strán v zmysle Cenovej ponuky zhotoviteľa zo dňa 00.00.2022 (Príloha č. 2) a v zmysle zákona č. 18/1996 o cenách.

2. Cena za zhotovenie predmetu zmluvy sa dojednáva vo výške:

 1) Cena (garantovaná) za 6 ks licencie za softvérovú aplikáciu

na 4 roky 0000,- €

 2) Cena za zameranie, snímkovanie cintorína 0000,- €

 3) Cena za fyzickú pasportizáciu hrobových miest 0000,- €

 4) Cena za fotografovanie hrobových miest 0000,- €

 5) Cena za naplnenie databázy údajmi 0000,- €

 6) Cena za grafické spracovanie a zobrazenie hrobových miest, webové rozhranie s interaktívnou mapou na prezeranie, vrátane rozhrania pre verejnosť 0000,- €

 7) Cena za zobrazenie fotografií 0000,- €

 8) Cena za zaškolenie 0000,- €

 9) Cena za tlač mapy cintorína 0000,- €

 10) Cena za automatizované zverejňovanie nájomných zmlúv

na webe objednávateľa 0000,- €

11) Cena za archiváciu fotodokumentácie vykopanej jamy

v zmysle zákona č. 131/2010 Z. z. o pohrebníctve 0000,- €

12) Cena za webové rozhranie GIS cintorína, cena za externý

KIOSK aj s aplikáciou a montážou 0000,- €

**DPH spolu: 0000,- €**

 **Cena spolu s DPH: 0000,- €**

(slovom: xxx eur)

3. Cena diela je konečná a nie je možné ju navyšovať. V cene diela sú obsiahnuté všetky náklady zhotoviteľa so zhotovením celého diela (doprava, balné, poštovné a pod.).

4. Zhotoviteľ bude zhotovené dielo fakturovať v etapách v zmysle čl. IV, ods. 1 tejto zmluvy. Faktúra je splatná do 30 dní od jej vyhotovenia a je uhradená dňom pripísania finančných prostriedkov na účet zhotoviteľa. Podkladom pre vystavenie faktúry je písomný preberací protokol, ktorý vyhotoví zhotoviteľ pri odovzdaní diela a ktorý podpíšu oprávnení zástupcovia obidvoch zmluvných strán.

5. Cena za licencie je splatná po odovzdaní diela, a to po splnení rozsahu prác v zmysle čl. IV, ods. 1 tejto zmluvy, pričom po odovzdaní 1. etapy je zhotoviteľ oprávnený vyúčtovať objednávateľovi cenu za 1 licenciu a po odovzdaní 2. etapy je zhotoviteľ oprávnený vyúčtovať objednávateľovi cenu za 5 licencii. Licencia má platnosť 12 mesiacov (technický rok). Objednávateľ bude každý rok vyhotovovať na tento účel objednávku a zhotoviteľ vystaví k nej faktúru, pričom zhotoviteľ garantuje, že cena licencie bude na prvé 4 roky od jej udelenia (t. j. 1 licencia na 4 roky od skončenia 1. etapy zhotovenia diela v zmysle čl. IV., ods. 1 a 5 licencií na 4 roky od skončenia 2. etapy zhotovenia diela v zmysle čl. IV., ods. 1) vo výške podľa predloženej cenovej ponuky zo dňa 00.00.2022.

**Článok VI.**

**Zodpovednosť a záruka**

1. Zhotoviteľ zodpovedá za to, že predmet zmluvy je zhotovený podľa dohodnutých podmienok v tejto zmluve.

2. Zhotoviteľ zodpovedá za vady, ktoré má dielo v čase jeho odovzdania objednávateľovi.

3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na to upozornil objednávateľa a ten na ich použití trval.

**Článok VII.**

**Zmluvné pokuty**

1. Objednávateľ má právo účtovať pri nedodržaní termínu odovzdávania diela zmluvnú pokutu vo výške 200,- € za každý deň omeškania.

2. V prípade omeškania s platením faktúry po riadnom dodaní predmetu plnenia, má zhotoviteľ právo na úrok z omeškania vo výške 0,01 % z fakturovanej čiastky za každý deň omeškania.

**Čl. VIII.**

**Trvanie zmluvy**

1. Zmluva môže byť ukončená dohodou zmluvných strán, výpoveďou alebo odstúpením od zmluvy z dôvodu podstatného porušenia zmluvných podmienok.

2. Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu, pričom výpovedná doba je jeden mesiac a začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

3. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**Článok IX.**

**Všeobecné dojednania**

1. Zmluvné strany uzatvárajú zmluvu slobodne, vážne, určito a zrozumiteľne, nie v tiesni, ani za nápadne nevýhodných podmienok, čo potvrdzujú svojim podpisom.

2. Zmluvné vzťahy neupravené touto zmluvou sa budú riadiť príslušnými ustanoveniami Obchodného zákonníka, podporne Občianskeho zákonníka.

3. Zmluva nadobúda platnosť dňom podpísania obidvoma zmluvnými stranami a účinnosť nadobúda dňom nasledujúcim po dni jej zverejnenia v Centrálnom registri zmlúv.

4. Túto zmluvu je možné meniť iba písomnými dodatkami podpísanými štatutárnymi zástupcami obidvoch zmluvných strán.

5. Zmluva je vyhotovená v dvoch vyhotoveniach, z ktorých každá zo zmluvných strán obdrží po jednom vyhotovení.

V Košiciach, dňa

 zhotoviteľ objednávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Marta Popríková

 riaditeľka